Karlstad
Karlstad je grad na jugozapadu Švedske od 61,685 stanovnika u užem centru, i 85,753 u širem metropolitanskom području.

Karlstad je i administrativni centar Grofovije Värmland koja ima 273,265 stanovnika.

Geografske karakteristike
Karlstad leži na otoku Tingvalla i duž sjeverozapadnih obala Jezera Vänern na mjestu gdje rijeka 
Klarälven ima ušće u jezero.

Historija
Grad se orginalno zvao - Tingvalla, zbog tingova - skupština koje su se u njemu održavale.
Prezvan je u Karlstad u čast kralja Karla IX koji mu je svojom poveljom dodijelio status grada 1584. 
Karlstad je postao katedralni grad 1645., a 1779. i administrativni centar grofovije. U njemu su se 1905. vodili pregovori, koji su nakraju doveli do raspada Unije sa Norveškom.

Znamenitosti
Nakon što je bio gotovo potpuno uništen u požaru 1865. godine, Karlstad je obnovljen kao moderan grad, širokih avenija i velikih parkova. Tako da ima svega nekoliko građevina koje su nadživjele taj požar. 

Zbog tog mu je naveća znamenitost Istočni most preko rijeke Klarälven, podignut između 1761. - 1770. sa svojih 13 lukova i muzej sa zbirkama umjetničkih i kulturnih artefakata iz Värmlanda. 

Karlstad ima univerzitet osnovan - 1967. kao filijala 
Univerziteta u Göteborgu, koji je od 1999. postao samostalni.

Privreda
Industrija Karlstada se uglavnom bazira na preradi drva i proizvodnji teških strojeva. Grad je i velika luka i centar 
izvoza i uvoza jer je povezan sa oceanom preko Göteborga i Sjevernog mora.

Izvori

Vanjske veze 

 Službene stranice grada 
 Karlstad na portalu Encyclopædia Britannica 
Gradovi u Švedskoj